แขวงคำม่วน

คำม่วน (ຄໍາມ່ວນ) เป็นหนึ่งในแขวงของประเทศลาว ตั้งอยู่ตอนกลางค่อนไปทางใต้ของประเทศ ทิศตะวันออกติดกับประเทศเวียดนาม ทิศตะวันตกติดกับประเทศไทย ทิศเหนือติดกับแขวงบอลิคำไซ ทิศใต้ติดกับแขวงสุวรรณเขต เมื่อวันที่ 11 พฤศจิกายน พ.ศ. 2554 ได้มีพิธีเปิดสะพานมิตรภาพ 3 อย่างเป็นทางการ ซึ่งสะพานนี้เป็นเส้นทางเชื่อมตะวันออก-ตะวันตกจากไทยสู่เวียดนาม และไปจีนตอนใต้ ทำให้แขวงคำม่วนกลายเป็นเส้นทางการค้าที่สำคัญอีกแห่งของลาว รัฐบาลลาวได้ประกาศจัดตั้งเขตเศรษฐกิจจำเพาะท่าแขกและเขตเขตเศรษฐกิจจำเพาะภูเขียวขึ้นเพื่อเป็นการส่งเสริมการลงทุน

**การแบ่งเขตการปกครอง**
แขวงคำม่วนประกอบด้วยเมืองต่าง ๆ ดังต่อไปนี้

**ประวัติแขวง**
เป็นแขวงที่มีความสำคัญทางประวัติลาว ในอดีตราวคริสต์ศตวรรษที่ 5 แขวงนี้เคยเป็นที่ตั้งของอาณาจักรฟูนันและเจนฬาโดยได้เรียกขานเมืองนี้ว่า "ศรีโคตรบูร" ต่อมาเมื่อประเทศฝรั่งเศสยกทัพมายังเมืองศรีโคตรบูรในปี พ.ศ. 1910 เมืองศรีโคตรบูรจึงได้เปลี่ยนชื่อเป็นเมืองท่าแขก ด้วยเหตุนี้ภายในเมืองท่าแขกจะพบตึกอาคารสถาปัตยกรรมแบบฝรั่งเศสหลายแห่ง ปัจจุบันชื่อท่าแขกเป็นเพียงชื่อของเมืองหลวงเท่านั้น เนื่องจากทางรัฐบาลลาวได้เปลี่ยนชื่อแขวงใหม่ให้เป็นคำม่วน เนื่องจากชื่อท่าแขกไม่สะท้อนถึงความเป็นชนชาติลาวได้ดีเพียงพอ แขวงคำม่วนตั้งอยู่ห่างจากนครหลวงเวียงจันทน์ลงมาทางทิศใต้ถึง 350 กิโลเมตร นับเป็นเมืองศูนย์กลางของการเดินทางและเป็นด่านพรมแดนและท่าด่านที่สำคัญ

**การคมนาคม**

**ทางหลวง**
 ทางหลวงหมายเลข 13 เชื่อมต่อกับแขวงบอลิคำไซ นครหลวงเวียงจันทน์ แขวงสุวรรณเขต แขวงสาละวัน และแขวงจำปาศักดิ์- ทางหลวงหมายเลข 12 จากตะวันตกสู่ตะวันออก ระหว่างแขวงคำม่วนไปยังกรุงฮานอย เวียดนาม

**ด่านพรมแดนที่สำคัญ**
 ด่านพรมแดนสะพานมิตรภาพ 3 ทุกวัน 06.00 - 22.00 น.- ด่านพรมแดนท่าแขก-นครพนม ทุกวัน 08.30 - 18.00 น.- ด่านพรมแดนนาเพ้า-จาลอ ทุกวัน 08.00 - 17.00 น.

**จุดผ่อนปรน**
 บ้านปากน้ำหินบูน-ท่าอุเทน จันทร์-พฤหัสบดี 08.00 - 18.00 น.- บ้านเซบั้งไฟ-ธาตุพนม จันทร์-พฤหัสบดี 08.00 - 18.00 น.- บ้านปากเป่ง-เมืองนครพนม อังคาร-พุธ 08.00 - 14.00 น.

**เทศกาลและงานประเพณีประจำปี**
 เทศกาลสงกรานต์- งานนมัสการพระธาตุสีโคดตะบองหรือ พระธาตุศรีโคตรบูรณ์- งานนมัสการพระธาตุตุ้มพะวัง- บุญบั้งไฟ- ประเพณีเข้าพรรษา- บุญข้าวประดับดิน- บุญข้าวสาก หรือ ข้าวสลาก- ประเพณีออกพรรษา-เทศกาลแข่งเรือไหลเรือไฟ- เทศกาลตรุษจีน-เวียดนาม

**สถานที่ท่องเที่ยว**
 ตลาดหลักสอง- ตลาดสุขสมบูรณ์- วัดศรีโคตรบูร- พระธาตุตูมพะวัง- พระธาตุเมืองโพน- สะพานมิตรภาพ 3- ป่าสงวนแห่งชาตินากาย-น้ำเทิน- ป่าสงวนแห่งชาติภูหินหนามหน่อ- ป่าสงวนแห่งชาติภูหินบูน- ท่าฝรั่ง- ถ้ำเชียงเลียบ- ถ้ำนางแอ่น- ถ้ำผาช้าง- ถ้ำน้ำลอดเซบั้งไฟ- ถ้ำพระหนองปลาผา- ถ้ำพระจันทร์- ถ้ำพระอินทร์- อนุสาวรีย์ท่าแขก- ภูผาม่าน- ขุนกองแลง- ถ้ำกองลอ- ตาดคอนแก้ว- ตาดน้ำสะหมาน- กำแพงยักษ์- วัดคาทอลิก- พิพิธภัณฑ์โฮจิมินห์ (อนุสรณ์สถานประธานโฮจิมินห์)- หมู่บ้านเชียงหวาง- เขื่อนน้ำเทินสอง- ถนนสิงคโปร์จุลมณี- ถนนกุวรวงศ์- บันไดพญานาคคู่ ริมโขง วัดนาโบ- เซ็นเตอร์พ้อยท์ ท่าแขก- วัดป่าโชกคำแสน- พิพิธภัณฑ์แขวงคำม่วน- ถ้ำวัว- หาดทรายบ้านนาเมือง- ศาลหลักเมืองแขวงคำม่วน- ท่าบ้านทอก- ขุนน้ำคำดิบ- สวนสัตว์แขวงคำม่วน

**การเดินทาง**
จากสถานีขนส่งหมอชิต 2 มาลงที่จังหวัดนครพนม ผ่านสะพานมิตรภาพ 3 แล้วให้นั่งรถสองแถวหรือรถสามล้อมาด่านตรวจคนเข้าเมืองจังหวัดนครพนม จากนั้นทำหนังสือเดินทางและซื้อตั๋วเรือข้ามฟากไปยังเมืองท่าแขกหรือถ้าขับรถไป จากกรุงเทพมหานคร ให้ใช้ทางหลวงหมายเลข 1 (ถนนพหลโยธิน) ถึงจังหวัดสระบุรีบริเวณหลักกิโลเมตรที่ 107 แยกขวาเข้าทางหลวงหมายเลข 2 (ถนนมิตรภาพ) ผ่านจังหวัดนครราชสีมา ถึงอำเภอบ้านไผ่ จังหวัดขอนแก่น แล้วแยกขวาเข้าทางหลวงหมายเลข 23 ผ่านเข้าสู่จังหวัดมหาสารคาม จากนั้นใช้ทางหลวงหมายเลข 213 ไปจังหวัดกาฬสินธุ์ จนถึงจังหวัดสกลนคร จากนั้นใช้ทางหลวงหมายเลข 22 ตรงเข้าสู่จังหวัดนครพนม รวมระยะทางทั้งสิ้นประมาณ 740 กิโลเมตร

**ดูเพิ่ม**
 สะพานมิตรภาพ 3

**อ้างอิง**
 http://www.psezone.com.la/ date=2013-08-06 - http://www.southlaostour.com/index.php?lay=show&ac=article&Id=538683574&Ntype=4 date=2011-11-06 - http://www.oknation.net/blog/virayuth/2009/02/02/entry-1- http://www.namtheun2.com/

คำม่วน